مارٹن لوتھر کنگ جونیئر

مارٹن لوتھر کنگ جونیئر (انگریزی: Martin Luther King, Jr) (پیدائش: 15 جنوری 1929ء اٹلانٹا - وفات: 4 اپریل 1968ء میمفس) ایک امریکی پادری، حقوق انسانی کے علمبردار اور افریقی-امریکی شہری حقوق کی مہم کے اہم رہنما تھے۔ آپ نے امریکا میں یکساں شہری حقوق کے لیے زبردست مہم چلائی۔ کم از کم دو مسیحی گرجاؤں نے کنگ کو شہید کا درجہ دیا۔ انہوں نے 1955ء کے منٹگمری بس مقاطعہ کی قیادت کی اور 1957ء میں جنوبی مسیحی قیادت اجلاس کے قیام میں مدد دی اور اس کے پہلے صدر بنے۔ کنگ کی کوششوں کے نتیجے میں 1963ء میں واشنگٹن کی جانب مارچ کیا گیا، جہاں کنگ نے اپنی شہرۂ آفاق "میرا ایک خواب ہے" (I Have a Dream) تقریر کی۔ انہوں نے شہری حقوق کی مہم کے حوالے سے عوامی شعور اجاگر کیا اور امریکا کی تاریخ کے عظیم ترین مقررین میں سے ایک کی حیثیت سے اپنی شناخت مستحکم کی۔

1964ء میں نسلی تفریق اور امتیاز کے خلاف شہری نافرمانی کی تحریک چلانے اور دیگر پرامن انداز احتجاج اپنانے پر لوتھر کنگ کو نوبل امن انعام سے نوازا گیا۔ آپ اس اعزاز کو حاصل کرنے والے سب سے کم عمر شخص تھے۔ 1968ء میں اپنے قتل سے پہلے آپ نے غربت کے خاتمے اور جنگ ویتنام کی مخالفت کے لیے کوششیں کی اور دونوں کے حوالے سے مذہبی نقطۂ نظر سامنے لائے۔ 4 اپریل 1968ء کو میمفس، ٹینیسی میں لوتھر کنگ کو قتل کر دیا گیا۔

1977ء میں انہیں بعد از وفات صدارتی تمغۂ آزادی اور 2004ء میں کانگریسی طلائی تمغا سے نوازا گیا۔ 1986ء میں یوم مارٹن لوتھر کنگ جونیئر کو امریکا میں قومی تعطیل قرار دیا گیا۔ ٹائم میگزین نے 1963ء میں آپ کو "سال کی شخصیت" قرار دیا تھا۔

مزید دیکھیے 
 نوبل امن انعام

حوالہ جات 

1929ء کی پیدائشیں
1968ء کی وفیات
1968ء میں ریاستہائے متحدہ میں قتل
آئرش نژاد امریکی شخصیات
اقدام قتل سے زندہ بچ جانے والے
امریکی انسانیت پسند
امریکی زیر حراست اور قیدی شخصیات
امریکی کارکن برائے انسانی حقوق
امریکی مرد مصنفین
امریکی مقتولین
امریکی نوبل انعام یافتہ
اٹلانٹا کی شخصیات
بیسویں صدی کے افریقی-امریکی فعالیت پسند
بیسویں صدی کے امریکی مرد مصنفین
بیسویں صدی کے امریکی مصنفین
بیسویں صدی کے مرد مصنفین
جارجیا (امریکی ریاست) کے فعالیت پسند
جارجیا (امریکی ریاست) کے مصنفین
گاندھیائی شخصیات
گریمی ایوارڈ فاتحین
مقتول مذہبی رہنماہان
مقتول مرد مصنفین
مونٹگمری، الاباما کے مصنفین
نوبل امن انعام یافتہ شخصیات
ٹینیسی میں آتشیں اسلحہ سے اموات
مقتول افریقی-امریکی شخصیات
افریقی امریکی مصنفین
انگلیکان مقدسین
بزرگان
امریکی مقدسین
شہادت
گوگل ڈوڈلز
مارکسیت کے ناقدین
صدارتی تمغا آزادی کے وصول کنندگان
جارجیا (امریکی ریاست) میں تدفین
ویکی ڈیٹا سے مطابقت رکھنے والی مختصر تفصیل
فعالیت پسند برائے انسانی حقوق
مارٹن لوتھر کنگ جونیئر